વિપક્ષની એકતાની આ ફોર્મ્યુલા નવી નથી. દોઢ દાયકા અગાઉ પણ આ ફોર્મ્યુલાને અજમાવવામાં આવી હતી. 2004માં સોનિયા ગાંધીના નેતૃત્વમાં કોંગ્રેસ આમ કરી ચુકી છે. ત્યારે રાજકીય સ્થિતિ લગભગ સમાન હતી, પરંતુ ત્યારે એનડીએ સામે બાથ ભીડવા માટે કોંગ્રેસ પોતાની સિમિત રાજકીય શક્તિનો અહેસાસ કરાવતા નાના પક્ષોની સાથે મહાગઠબંધન કરતા તમામ ભાજપ વિરોધી શક્તિઓને એક મંચ પર લાવવાનો સફળ પ્રયત્ન કર્યો હતો. ત્યારબાદ એનડીએ પરોક્ષ રીતે ચૂંટણી હાર્યું હતું. અટલ બિહારી વાયપેયીના નેતૃત્વ હેઠળની એનડીએ સરકાર જીત માટે એટલી આશ્વસ્ત હતી કે નિર્ધઆરિત ટર્મ કરતા છ માસ અગાઉ ચૂંટણી યોજવા પહેલ કરી હતી. આ વખતે એકતરફ નરેન્દ્ર મોદી છે જેમણે 26 મે 2014ના પીએ પદ સંભાળ્યું ત્યારબાદ 2019ની ચૂંટણીની તૈયારીઓ શરૂ કરી દીધી હતી અને તેમની લોકપ્રિયતા અંગે કોઈને શંકા નથી. બીજીતરફ રાહુલ ગાંધી છે જેઓ અત્યાર સુધી વિપક્ષી નેતાઓનો વિશ્વાસ જીતી શક્યા નથી.